গঙ্গার ঘাটে খোলা আকাশের নিচে ঘুমাচ্ছেন সুনীল গ্রোভার

কলকাতা: নেই কোনও আড়ম্বর। একেবারে সাদামাটা ভাবে নিজেকে তুলে ধরেছেন অভিনেতা ও কৌতুকশিল্পী সুনীল গ্রোভার। সারল্যেই বরাবর সকলের মন জয় করে এসেছেন। এবারও তেমনই এক কাণ্ড ঘটিয়ে ফের চর্চার শিরোনামে কৌতুকাভিনেতা। গঙ্গার ঘাটে খোলা আকাশের নিচে ঘুমাচ্ছেন সুনীল গ্রোভার (Sunil Grover)। শীতাতপনিয়ন্ত্রিত ঘরের আরাম ছেড়ে দিব্যি খোলা আকাশের নিচে ঘাটের মেঝেতে শুয়ে রয়েছেন কৌতুকাভিনেতা। অভিনেতার এই ছবি মন ছুঁয়েছে ভক্তদের।

রাতের নির্জনতা, গঙ্গার ঘাট। মাথার উপরে খোলা আকাশ, চারপাশে ছড়িয়ে-ছিটিয়ে বিশ্রাম নিচ্ছেন বহু মানুষ। আর তাঁদের মাঝেই ফুটপাথের উপর নিশ্চিন্তে ঘুমিয়ে রয়েছেন সুনীল গ্রোভার। পাশেই সারিবদ্ধভাবে শুয়ে ‘দিন আনি দিন খাই’ মানুষেরা। নেপথ্যে চলছে ‘জয় কাল মহাকাল’ ভক্তিগীতি। সেলেবসুবো আচরণের লেশমাত্র নেই! পরনে সাদামাটা টি-শার্ট, হাফপ্যান্ট।সম্প্রতি নিজের ইনস্টাগ্রাম অ্যাকাউন্টে এমনই একটি ভিডিও শেয়ার করে নিয়েছেন তিনি। পোস্টটির ক্যাপশনে অভিনেতা লিখেছেন, ‘তারে জমিন পার’। সঙ্গী বলতে একটা চাদর মাত্র! আর এহেন সহজ-সরল ক্যামেরাবন্দি মুহূর্তই আপাতত ‘টক অফ দ্য টাউন’। সুনীলের সারল্যে মুগ্ধ নেটভুবনও। অনুমান, এই ভিডিও ঋষিকেশ বা হরিদ্বারের কোনও ঘাটের। অনুরাগীদের কথায়, ‘কোটি টাকার মালিক হয়েও নিজেই শিকড় ভুলে যাননি সুনীল।

View this post on Instagram